பழையன கழிதலும் (பௌத்தமும்-சமணமும்) 
புதியன புகுதலும் (பார்ப்பனியம் புகுதல்)

போகிப்பண்டிகை அல்ல.
போதிப்பண்டிகை தான்.

மார்கழி முழுமையும் பார்ப்பனர்கள் சபாக்களிலும், பஜனைகளிலும் ஈடுபடுவது ஏன்?
மார்கழி கடைசியில் போகி என்பது ஏன்?
போகி அல்ல. போதி தான்.
சபா என்பதும் சபைக்கு அதிபதியான புத்தர் தான்.

இத்தேசம் முழுமையும் பௌத்தமும் சமணமும் நிலைபெற்றிருந்த காலத்தில், புத்தர் சங்கங்களுக்கு நாயகராக இருந்ததால் சபாநாயகர் என்றும்,சபாபதி என்றும், சங்கம் அமைத்து சத்தியத்தை மட்டுமே போதித்தவர் என்பதால் சங்க தருமர், சங்கறர் என்றும் அழைக்கப்பட்டார்.

புத்தர் அந்திமயமான (இறந்த) காலத்தை குறிப்பதால் சங்கம் வைத்து அறம் வளர்த்தவர் அந்தி மயமானார் எனும் பொருளில் சங்கம்+அறர்+அந்தி=சங்கறாந்தி என்று வழங்கப்பட்டது.

இதனால் அரசர்களின் உத்தரவின் படி மார்கழி மாதம் முழுமையும்
வீட்டை மொழுகியும்,வாசலில் பூசணிப்பூ வைத்தும், புத்தரின் புகழைப் போற்றிய பாடல்களாலும், கும்மியடித்து மாதம் முழுவதும் கடைபிடிக்கவும், மார்கழி கடைசி  30 அன்று விடியற்காலை தீபம் ஏற்றி,
போதி தர்மனை தரிசித்து போதிப் பண்டிகை எனும் புண்ணிய காலத்தை ஏழைகளுக்கு உணவும் உடையும் வழங்கி நிறைவு செய்வார்கள்.

இன்றும் இறந்த வீட்டில் அடக்கம் செய்யப்பட்ட பிறகு வீட்டை மொழுகுவதும், கல்லறை மொழுகுதல் என்ற சடங்கும் உண்டு. இறந்தவரின் உடலைச் சுற்றி நின்று  கும்மியடித்து பாடும் மரபும் உண்டு. இறந்தவரின் படத்தை வைத்து அதன் முன்பு விளக்கேற்றும் வழக்கமும் உண்டு.இவையனைத்தும் பௌத்தம் உருவாக்கிய பண்பாடுகளே.

போதிப் பண்டிகை அன்று விளக்கேற்றி துக்கத்தை கடைபிடிப்பது பௌத்த வழக்கம். ஏனெனில், அன்றைய காலை வேலையில் தான் புத்தரின் பிரதம சீடர் ஆனந்தன், அவர் உயிர் துறந்ததை அறிவித்து துக்கம் கடைபிடிக்கக் கூறினார். 

இந்த ஆனந்தன் மூலம் புத்தருக்கு உணவில் விஷம் கலந்து கொடுத்து பார்ப்பனியம் கொன்றதாகவும் ஆய்வுகள் இங்கு ஏராளம் உண்டு. இதையொட்டியே ஆனந்தாக்கள் உருவானார்கள். பிரேமானந்தா முதல் நித்யானந்தா வரை.

பார்ப்பனியத்திற்கு சிம்ம சொப்பனமாய் இருந்த பௌத்தம் வீழ்த்தப்பட்ட பிறகு, மன்னர்களின் அதிகாரத்துணை கொண்டு, பார்ப்பனியக் கருத்தியலில், பார்ப்பனர்களுக்காக முதலில்  உருவாக்கப்பட்ட அரசு குப்தப் பேரரசு. எனவே குப்தர் காலம் இந்தியாவின் பொற்காலம் என இன்று வரை கதைத்துக் கொண்டிருக்கிறார்கள்

அதிகாரத்தால் பௌத்தம் வீழ்த்தப்பட்டாலும் அது உருவாக்கிய மரபுகளை மக்கள் மறக்க இயலவில்லை. அதற்கு கிபி 7 ம் நூற்றாண்டில் உருவான பக்தி இயக்கம் உருவாக்கிக் கொடுத்த ஏற்பாடே மார்கழி பஜனை பாடல்களும், திருப்பாவையும்,அதன் கடைசியாகப் போகிப் பண்டிகையும்.

பௌத்தமும், சமணமும் வீழ்ந்து அது உருவாக்கிய தம்மங்களை அழிக்கும் பொருட்டு, அதன் நூல்கள் அனைத்தும் தீயிட்டு கொழுத்தப்பட்டதும் இந்த போகி என்ற போக்கிரி வடிவத்தில் தான்.

இன்றும் கூட ஒரு நாடு யுத்தத்தை தொடங்கும் பொழுது முதலில் நூலகங்களை குண்டு வீசி அழிப்பது அதன் தொடர்ச்சி தான்.
நாளந்தா,யாழ்ப்பாணம் நூலகங்கள் அழிந்ததை நினைவில் கொள்ளுங்கள்.

பழைய பார்ப்பனிய ஆதிக்கச் சிந்தனை கழிய வேண்டும்
மானுடம் எனும் புதிய சிந்தனை புகுந்திட வேண்டும்.
அனைவருக்கும் போதிப்பண்டிகை வாழ்த்துகள்.

சூர்யா சேவியர்
13-01-25